b'\n_START_ARTICLE_\nPukerua Bay\n_START_PARAGRAPH_\nPukerua Bay on pieni merenrantakyl\xc3\xa4 Kapiti-rannikolla Uuden-Seelannin Pohjoissaarella. Hallinnollisesti se on pohjoisin Poriruan kaupunginosista ja k\xc3\xa4yt\xc3\xa4nn\xc3\xb6ss\xc3\xa4 30 kilometri\xc3\xa4 etel\xc3\xa4mp\xc3\xa4n\xc3\xa4 sijaitsevan Wellingtonin esikaupunki. Vuonna 2006 kyl\xc3\xa4ss\xc3\xa4 oli 1\xc2\xa0722 asukasta. Pukerua Bayn kautta kulkee rautatie Wellingtonista Aucklandiin. Rautatien rakentamisen vuonna 1886 j\xc3\xa4lkeen Pukerua Bayhin p\xc3\xa4\xc3\xa4si helposti junalla, mutta kunnollinen tieyhteys rakennettiin vasta 1940. Asukasluku alkoi kasvaa 1950-luvulta l\xc3\xa4htien._NEWLINE_Taru sormusten herrasta -elokuvien ohjaajana kuuluisuuteen noussut Peter Jackson syntyi ja vietti nuoruutensa Pukerua Bayss\xc3\xa4. Siell\xc3\xa4 kuvattiin my\xc3\xb6s h\xc3\xa4nen ensimm\xc3\xa4inen elokuvansa, Bad Taste._NEWLINE_Maorin kielen sanat puke rua tarkoittavat \xe2\x80\x9dkahta kukkulaa\xe2\x80\x9d, mutta ei ole selv\xc3\xa4\xc3\xa4 mihin kukkuloihin nimi viittaa.'